Yella zik-nni yiwen umɣar, amɣar-agi yesɛa sebɛa n warraw-is, seta d ibuhalen, wis sebɛa-nni d uḥric. Yiwen w-ass, yekker-d mmi-s-nni ameqran yenna-as: A baba, nekkini ad ruḥeɣ ɣer lḥiǧ. Yekker baba-s-nni yefka-as Aɛudiw, yerna-as mia (100) n twiztin. Iruḥ weqcic-nni ɣer umɣar azemni. Ass-mi yewweḍ ar ɣer-s, yenna-as umɣar azemni: i waken ad-k mlaɣ abrid ɣer lḥiǧ ilaq ad iyi d-ḥkuḍ tamacahut n lekdeb fi lekdeb. Yenna-as weqcic-nni: “ Amacahu, a baba amɣar” Dinna kan yeḥbes, yenna-as: t-agi mačči d tamacahut n lekdeb fi lekdeb.